# data[].attributes.attachment_link.readable_text
Tidligere bandeleder Nedim Yasar fortæller til TV 2 Lorry, hvordan han har været med til at hverve nye mindreårige medlemmer.

Det er seks år siden Nedim Yasar forlod bandemiljøet ved hjælp af et exitprogram.

- Jeg fik valget mellem af være far og være med i en bande. Jeg valgte, at jeg gerne ville være far.

Vi møder Nedim Yasar i en ganske almindelig parcelhushave med grønt græs, fuglefløjt og en lille, brun skødehund. Længere fra bandemiljøet kan man næsten ikke komme.

Men sådan har det ikke altid været.

Nedim Yasar blev selv rekrutteret som 15-årig. På det tidspunkt var han smidt ud af sin ungdomsklub, fordi han lavede for meget ballade. Så begyndte han i stedet at hænge ud med de ældre drenge foran klubben.

Siden har han selv rekrutteret nye og meget unge medlemmer.

- Det sker på mange måder. Det kan være én som render rundt i kvarteret og som ikke har så mange venner. Så begynder man at vise ham lidt interesse og det tiltrækker en person.

Nedim Yasar, der var bandeleder af gruppen Los Guerreros, mener, at det er forældrene, der spiller den afgørende rolle i om børn bliver rekrutteret til bander.

Det kan være én som render rundt i kvarteret og som ikke har så mange venner. Så begynder man at vise ham lidt interesse.
Nedim Yasar, tidligere bandemedlem.

- Det kan også være en person, hvor man ved at hans forældre er lidt ustabile oppe i hovedet. Og er på kontanthjælp og drikker meget. Så deres søn får ikke den kontakt med en ældre person, som man skal have. Og det ved bandefolk. Psykologisk er de jo virkelig kloge. Så de går ind og tager denne faderskikkelse over for den unge mand. Og lige pludselig bliver han ekstrem loyal over for de her mennesker, forklarer Nedim Yasar.

- Typisk har vi hængt ud ved en station eller et center og her vi ser mange af de unge mennesker gå forbi og så har vi kaldt dem over til os og inviteret dem til at sidde sammen med os. Og så har jeg sendt et signal til en af mine brødre om, at de skal gå ind og købe en sodavand til dem.

- Og så kom de hver dag og sad sammen med os. Og lige pludselig spurgte man dem, om de lige ville gøre dig en tjeneste. Om de vil holde øje med en ens bil, mens man lige gik en hurtig tur. Eller om de ville med ud at køre en tur, de skulle bare lige sidde i bilen, mens man gik ind til én.
Bandemedlemmerne er bange for at samfundet slår hårdt ned på dem, hvis de kommer ud af deres skjul. Det siger det tidligere bandemedlem Nedim Yasar ovenpå de mange skyderier i København.
- Og det synes han jo er sejt, at sidde der sammen med de store drenge, selvom han kun var 14-15 år. Det er en af måderne at rekruttere på. Og så venter du bare på, at han selv tilbyder at lave noget specielt for dig.

Ifølge Nedim Yasar er fremgangsmåden vel tilrettelagt og en ganske kynisk udnyttelse af svage sjæle.

- I starten så nægter du, for du vil gerne vise, at du godt kan lide ham og du vil ikke have, at han skal ind i noget kriminelt. Men det er en del af din plan hele tiden. At denne unge person selv skal ville. For når du giver ham hans første plade (hash, red.), så er det noget han selv har ønsket og så er det også svære for ham at sige nej tak.

Det tidligere bandemedlem forklarer, at man generelt ikke hverver såkaldte krigere til banden. Det er ren forretning og sælgere man søger. Medlemmerne bliver først krigere i det øjeblik, ens gruppering kommer i problemer med en anden.

Nedim Yasar nåede selv at være bandemedlem i 12 år før han forlod miljøet. I dag er han konfliktcoach hos Røde Kors.

# data[].attributes.attachment_link.title
Tidligere bandeleder: Sådan rekrutteres mindreårige drenge

# data[].attributes.attachment_link.description
Tidligere bandeleder Nedim Yasar fortæller til TV 2 Lorry, hvordan han har været med til at hverve nye mindreårige medlemmer. Det er seks år siden Nedim Yasar forlod bandemiljøet ved hjælp af et exitprogram. - Jeg fik valget mellem af være far og være med i en bande.

# data[].attributes.body
skr

# data[].attributes.headline
Et stort antal beboere på Nørrebro og Nordvest i København var mandag aften samlet for at demonstrere mod den bandekrig, der har ført til utallige skyderier i deres bydel. »Det er som om, folk tror, man må det hele her på Nørrebro,« siger 70-årige Kirsten Juul-Hansen, der har fået nok af bandernes hærgen

# data[].attributes.subject
Et stort antal beboere på Nørrebro og Nordvest i København var mandag aften samlet for at demonstrere mod den bandekrig, der har ført til utallige skyderier i deres bydel. »Det er som om, folk tror, man må det hele her på Nørrebro,« siger 70-årige Kirsten Juul-Hansen, der har fået nok af bandernes hærgen

# data[].attributes.body
Politi indfører visitationszone på Amager efter skud

16. AUG. 2017 KL. 15.40

Efter flere skudepisoder udvides visitationszonen i København til at gælde flere gader på Amager.

# data[].attributes.body
https://www.zetland.dk/historie/sOPV5BQK-aevmJ36a-8e992

# data[].attributes.attachment_link.readable_text
Foreninger i Danmark er beskyttet af grundloven. Men grundloven åbner samtidig op for, at kriminelle foreninger kan forbydes.

Når den mulighed til trods for politiske ønsker ikke tidligere er blevet udnyttet, handler det om manglende beviser.

"I grove træk har stopklodsen ifølge Rigsadvokaten været, at man ikke har ment, at man kunne løfte bevisbyrden i forhold til, at det var en forening, der havde kriminelle formål", siger Jens Elo Rytter, professor i forfatningsret ved Københavns Universitet.

Tidligere forsøg på at opløse bander og rockergrupper

I 1998 undersøgte Rigsadvokaten muligheden for at forbyde rockergrupperne Hells Angels og Bandidos. Rigsadvokaten fandt frem til, at en eventuel retssag formentlig ikke ville ende med et forbud, fordi det ikke ville kunne bevises, at selve rockergrupperne var kriminelle.

I 2004 og 2008 konkluderede Rigsadvokaten, at den muslimske bevægelse Hizb ut-Tahrir formentlig ikke ville kunne opløses, hvis der blev rejst en sag.

I 2010 frarådede Rigsadvokaten at påbegynde en større undersøgelse af, om visse bande- og rockergrupper ville kunne opløses ved dom.

Justitsminister Søren Pape Poulsen (K) har bedt Rigsadvokaten undersøge, om det er muligt at køre en sag mod banden Loyal to Familia med henblik på at opløse den ved dom.

Læs også: Justitsministeren vil forbyde Nørrebro-bande

Tilbage i 1998 undersøgte Rigsadvokaten muligheden for at forbyde rockergrupperne Hells Angels og Bandidos, men fandt frem til, at en eventuel retssag formentlig ikke ville ende med et forbud. Senest i 2010 afviste Rigsadvokaten at igangsætte en større undersøgelse af, om det kunne betale sig at køre en sag mod Hells Angels og dens støtteklub AK81.

Og der kan sagtens trækkes paralleller mellem rockergrupperne og det aktuelle forsøg på at opløse Loyal to Familia, vurderer Jens Elo Rytter.

Hvis der var et sæt foreningsvedtægter, hvor der stod, at vi skal prøve at tryne de andre, men det er der jo ikke. Så kan man måske i stedet bruge vidneudsagn eller aflytning. Men realiteten er nok, at det vil være meget svært at dokumentere

Jørgen Albæk Jensen, juraprofessor

"Det, der har været problemet med Bandidos og Hells Angels, har været, om man kunne bevise, at de her foreninger faktisk er kriminelle. At der ikke bare er kriminelle blandt medlemmerne. Det er det juridiske spørgsmål", siger han og uddyber:

"Der kan være brodne kar i enhver forening. Spørgsmålet er, om man kan finde tilstrækkeligt med sager, tilstrækkeligt med episoder, så man kan samle en bunke så stor, at man kan overbevise en dommer om, at det her handler om karakteren af foreningen og ikke om, at der er enkelte medlemmer, der skejer ud".

Svært at dokumentere

Han bliver bakket op af Jørgen Albæk Jensen, professor i offentlig ret ved Aarhus Universitet.

"Der er ingen tvivl om, at det er nogle slemme drenge de fleste af dem. Men kan vi dokumentere, at de har til formål i en forening at lave de ting, der står beskrevet i grundloven paragraf 78 styk 2", spørger han.

Her står, at "foreninger, der virker eller søger at opnå deres mål ved vold, anstiftelse af vold eller lignende strafbar påvirkning af anderledes tænkende, bliver at opløse ved dom".

"Hvordan dokumenterer man overhovedet sådan noget? Hvis der var et sæt foreningsvedtægter, hvor der stod, at vi skal prøve at tryne de andre, men det er der jo ikke. Så kan man måske i stedet bruge vidneudsagn eller aflytning. Men realiteten er nok, at det vil være meget svært at dokumentere", vurderer han og påpeger, at det i første omgang også skal bevises, at Loyal to Familia overhovedet kan betragtes som en forening.

"Hvis det ikke er en forening, har de ikke nogen grundlovsbeskyttelse. Men så er der jo heller ikke noget at opløse", siger han.

Ingen retspraksis på området

Ifølge Jørgen Albæk Jensen er der to tidligere sager, hvor samme spørgsmål er blevet testet.

Den ene kredser om Den Internationale Arbejderforening og er fra 1874, hvor arbejderbevægelsens etablering var præget af strid. Den anden sag er fra 1920'erne, hvor man skred ind over for en forening, hvor der foregik homoseksuel prostitution.

# data[].attributes.attachment_link.title
Juraprofessorer: Derfor er tidligere forsøg på at forbyde bander mislykkedes

# data[].attributes.attachment_link.description
Foreninger i Danmark er beskyttet af grundloven. Men grundloven åbner samtidig op for, at kriminelle foreninger kan forbydes. Når den mulighed til trods for politiske ønsker ikke tidligere er blevet udnyttet, handler det om manglende beviser.

# data[].attributes.body
http://www.dr.dk/nyheder/indland/koebenhavnere-i-fakkeltog-mod-bander-nok-er-nok

# data[].attributes.headline
justitsministeren vil have Loyal to Familia forbudt

# data[].attributes.subject
justitsministeren vil have Loyal to Familia forbudt

# data[].attributes.body
http://www.dr.dk/nyheder/indland/justitsministeren-vil-have-forbudt-banden-loyal-familia

# data[].attributes.body
Midt i en bandetid: Regeringen vil øge antallet af betjente.

# data[].attributes.headline
Der er blevet skudt mindst 18 gange siden midten af juni, 

# data[].attributes.subject
Der er blevet skudt mindst 18 gange siden midten af juni, 

# data[].attributes.body
Efter års fald er antallet af bandemedlemmer begyndt at stige igen

# data[].attributes.body
http://ekstrabladet.dk/112/loyal-to-familia-i-vaebnet-konflikt-her-er-banderne-stoedt-sammen/6748624

# data[].attributes.body
http://nyheder.tv2.dk/samfund/2017-08-15-bandekonflikten-aendrer-hverdagen-paa-noerrebro

# data[].attributes.attachment_link.readable_text
Et skyderi på Heimdalsgade i aftes har kvæstet en 39-årig mand så alvorligt, at han er i kritisk tilstand.

Det skriver Københavns Politi i en pressemeddelelse, der opsummerer weekendens tre skudepisoder.

Den 39-årige er fra Afrika. Han er efter politiets vurdering et helt tilfældigt mål og har ingen kendte banderelationer.

Han blev ramt, da en knallert med to maskerede passagerer omkring klokken 23 søndag aften drejede fra Mimersgade ned af Heimdalsgade og rettede mindst syv skud mod ham.

Læs også: Nyt skyderi på Nørrebro sender såret 39-årig mand på hospitalet

Knallerten blev senere fundet brændende i nærheden, men politiet har ikke flere oplysninger om de to personer, der kørte på den. I dag taler politiet med vidner, der har henvendt sig med oplysninger om episoden.

Otte skyderier på seks dage

Weekenden var præget af yderligere to skudepisoder. Fredag aften blev der affyret seks eller flere skud fra en bil mod en anden på Tomsgårdsvej i Københavns Nordvestkvarter.

Lørdag blev der skudt på Røde Plads på Nørrebro. To mænd blev ramt af skud foran en shawarmabar, da en knallert med to fuldt maskerede personer skød på meget kort afstand. De to ramte er ifølge politiet ikke en del af bandekonflikten.

Det er de seneste af en række skyderier i hovedstadsområdet, der har været hårdt ramt af en verserende bandekonflikt sommeren igennem.

En kugle gik tirsdag gennem en balkondør og endte i en sofa på Lundtoftegade, og siden er i alt tre tilsyneladende tilfældige mænd altså blevet ramt henholdsvis lørdag og søndag.

Volden har fået politiet til at opfordre unge mænd til at være påpasselige, når de opholder sig i de områder, hvor politiet har oprettet visitationszoner. Det drejer sig om Nørrebro, Nordvest, Brønshøj og Husum.

I aften afholder beboere et fakkeloptog mod banderne, der starter på Blågårdsplads klokken 19 og slutter klokken 22 på Den Røde Plads. Der vil være taler undervejs.

# data[].attributes.attachment_link.title
Gerningsmænd skød mindst syv gange efter tilfældigt offer på Nørrebro

# data[].attributes.attachment_link.description
Et skyderi på Heimdalsgade i aftes har kvæstet en 39-årig mand så alvorligt, at han er i kritisk tilstand. Det skriver Københavns Politi i en pressemeddelelse, der opsummerer weekendens tre skudepisoder. Den 39-årige er fra Afrika. Han er efter politiets vurdering et helt tilfældigt mål og har ingen kendte banderelationer.

# data[].attributes.attachment_link.readable_text
Rigsadvokaten skal undersøge, om banden Loyal to Familia kan opløses, siger Søren Pape Poulsen (K).

Justitsminister Søren Pape Poulsen (K) vil forbyde banden Loyal to Familia.

Derfor beder justitsministeren nu Rigsadvokaten om inden for den næste måned at undersøge, hvorvidt banden kan opløses med lov, skriver DR Nyheder.

- Jeg har bedt Rigspolitiet og Rigsadvokaten om at undersøge, hvorvidt der er grundlag for at rejse en sag for at gøre Loyal to Familia ulovlig, siger Søren Pape Poulsen.

Loyal to Familia-banden har de seneste måneder skabt uro i både København og Aarhus, hvor politiet mistænker folk med relation til banden for at stå bag en lang række skyderier.

Senest har Københavns Politi meldt ud, at Loyal to Familia ligger i voldelig konflikt med personer fra området omkring det almene boligbyggeri Mjølnerparken på Nørrebro i København og den københavnske vestegn.

Konflikten gik senest i fredags ud over to uskyldige ofre, da de begge blev ramt af skud ved to forskellige skudepisoder. Det fik Københavns Politi til at advare unge mænd mellem 17 og 25 år mod at færdes på Nørrebro i København, fordi de risikerer at blive skudt.

- Det er en organisation, der er meget stor. Den vokser, og medlemmerne laver rigtig meget kriminalitet. Så vi må svare tilbage som samfund. Det handler også om, at sætte nogle streger i sandet, siger Søren Pape Poulsen.

Straksforbud vil blive iværksat med retssag

Hvis Rigsadvokaten vurderer, at der er kød nok på sagen til at kræve Loyal to Familia opløst, vil et straksforbud blive iværksat, når retssagen er forberedt og rejses ved en domstol, oplyser Justitsministeriet.

Hvis en domstol finder grund til at opløse Nørrebro-banden, vil det ifølge Justitsministeriet betyde, at det fremover vil være strafbart at fortsætte handlinger i gruppens navn.

Samtidig vil personer kunne straffes med to års fængsel, hvis de bliver nyt medlem af banden eller rekrutterer andre til banden.

Ifølge ministeriet vil det også kunne straffes med op til to års fængsel, hvis bandemedlemmerne fortsætter med at forsøge at dominere et boligområde ved for eksempel at bære rygmærker.
Loyal to Familia har eksisteret siden 2013, så hvorfor først gøre noget nu?
- Hvorfor man ikke har gjort noget tidligere end i 2013, det kan man jo spørge andre om, det ved jeg ikke noget om. Men det skal ikke afholde os fra at gøre noget nu, siger justitsminister Søren Pape Poulsen.

Tidligere justitsministre har prøvet samme slags forbud

Om det kan lade sig gøre at opløse banden Loyal to Familia for på den måde at skabe ro, skal Rigsadvokaten nu undersøge.

Skiftende justitsministre har forsøgt med at få lignende forbud tidligere. Men de sager peger på, at det kan være svært at finde de juridiske argumenter for at opløse foreninger, som er beskyttet at grundloven.

Den slår nemlig fast, at der er foreningsfrihed i Danmark, men at foreninger kan opløses ved dom, hvis de benytter sig af vold.

- Rent principielt, så synes jeg, vi er til grin, hvis vi skal acceptere, at foreninger, der laver kriminalitet, bare kan få lov til at gå og hygge sig og grine af retssamfundet, siger justitsministeren.

Tilbage i 1998 undersøgte Rigsadvokaten muligheden for at forbyde rockergrupperne Hells Angels og Bandidos. Her fandt man frem til, at en eventuel retssag mod rockergrupperne formentlig ikke ville ende med et forbud, fordi det ikke ville kunne bevises, at selve rockergrupperne var kriminelle, selvom medlemmerne var det.

I både 2004 og 2008 konkluderede Rigsadvokaten i en anden undersøgelse, at den muslimske bevægelse Hizb ut-Tahrir ikke umiddelbart kunne opløses, hvis der blev rejst en sag.

Rigsadvokaten har tidligere afvist undersøgelse

Og senest i 2010 afviste Rigsadvokaten at igangsætte en større undersøgelse for at finde ud af, om visse bande- og rockergrupper som Hells Angels og dens støtteklub AK81 kunne opløses.

Dengang lød konklusionen, at det ikke kunne betale sig, fordi det for eksempel ville kunne gøre politiets muligheder for at efterforske sværere, ligesom det ville tage flere år at køre en sag om opløsning gennem hele retssystemet.

- Dengang valgte man at sige, at man ikke ville rejse en sag. Nu har jeg bedt Rigsadvokaten om at kigge på det, og hvis han så kommer frem til, at der er grundlag for at rejse en sag. Så vil det jo være historisk, hvis det sker, siger Søren Pape Poulsen.
Hvad så hvis Loyal to Familia bare ændrer navn til noget andet. Virker et eventuelt forbud så?
- Ja, for det går ikke på navnet, men på personkredsen, der har været del af Loyal to Familia. Så selvom de kalder sig noget andet, så kan de altså ikke slippe uden om, Søren Pape Poulsen.

# data[].attributes.attachment_link.title
Justitsministeren vil forbyde Nørrebro-bande ved lov

# data[].attributes.attachment_link.description
Rigsadvokaten skal undersøge, om banden Loyal to Familia kan opløses, siger Søren Pape Poulsen (K). Justitsminister Søren Pape Poulsen (K) vil forbyde banden Loyal to Familia. Derfor beder justitsministeren nu Rigsadvokaten om inden for den næste måned at undersøge, hvorvidt banden kan opløses med lov, skriver DR Nyheder.

# data[].attributes.body
den 14 August 2008